মমতা বন্দ্যোপাধ্যায় আগে বলুন যে রাহুল গাঁধী তাঁর নেতা। তিন রাজ্যের বিধানসভা ভোটের পরে তৃণমূল নেত্রীর উপরে পালটা চাপ বাড়িয়ে এমন চ্যালেঞ্জই ছুড়লেন মুকুল রায়। একই সঙ্গে তাঁর কটাক্ষ, মমতা বন্দ্যোপাধ্যায়ের প্রধানমন্ত্রী হওয়ার স্বপ্নভঙ্গ হয়েছে।
মঙ্গলবারই তিন রাজ্যের ক্ষমতা হারিয়েছে বিজেপি। ভোটের ফলাফলে উল্লসিত বিরোধীরা। জোরালো হয়েছে বিজেপি বিরোধী জোট গঠনের প্রক্রিয়া। তৃণমূল নেত্রী মমতা বন্দ্যোপাধ্যায় নিজে দিল্লিতে গিয়ে এ বিষয়ে সক্রিয় হয়েছেন।
দেখুন ভিডিও
 

এই প্রসঙ্গে মুকুল রায়ের পাল্টা কটাক্ষ, তেলেঙ্গানায় কংগ্রেস এবং তেলুগু দেশম পার্টির জোট যে ভাবে মুখ থুবড়ে পড়েছে, তাতে মমতা বন্দ্যোপাধ্যায়ের মহাজোটের পরিকল্পনা ভেস্তে যাবে। শুধু তাই নয়, বিজেপি বিরোধী জোট করতে হলে তা কংগ্রেসের নেতৃত্বেই করতে হবে বলে মুকুলের দাবি। তিনি আরও বলেন, ‘‘আগে মমতা বন্দ্যোপাধ্যায় বলুন যে রাহুল গাঁধী আমার নেতা।’’ রাহুল গাঁধীর নেতৃত্বে মমতা বিরোধী জোটে রাজি কি না, সেই বিতর্কই মুকুল উস্কে দিলেন, তা স্পষ্ট।

এই বিষয়ে অন্যান্য খবর

একা শোভন নন, মমতার অনেক কাছের মানুষই দূরে সরে গিয়েছেন


মুকুল রায়ের আরও দাবি, পাঁচ রাজ্যের নির্বাচনের ফলাফল লোকসভা ভোটের ফলে কোনও প্রভাব ফেলবে না। এমনকী, এ রাজ্যে তৃণমূল কংগ্রেস আগামী লোকসভা নির্বাচনে কুড়িটির বেশি আসন পাবে না বলেও দাবি করেন মুকুল রায়।